ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंह यांनी स्वच्छता विशेष मोहीम 3.0 पोर्टलचा केला प्रारंभ
नवी दिल्ली, 14 सप्टेंबर 2023
नवी दिल्लीतील एका कार्यक्रमात केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी आज स्वच्छता मोहिमेवर देखरेख ठेवण्यासाठीच्या स्वच्छता विशेष मोहीम 3.0 साठी समर्पित वेब-पोर्टल, https://scdpm.nic.in, चा प्रारंभ केला.
पंतप्रधान नरेंद्र मोदी यांच्या नेतृत्वाखाली जी 20 शिखर परिषदेचे अभूतपूर्व यश आणि चांद्रयान-3 आणि आदित्य एल -1 सौर मोहीम या भारताच्या अंतराळ कामगिरीनंतर देश उत्साही वातावरणात असताना ही विशेष मोहीम सुरू केली जात आहे, असे डॉ जितेंद्र सिंह यांनी यावेळी बोलताना सांगितले.
मे 2014 मध्ये पदभार स्विकारल्यानंतर 15ऑगस्ट 2014 रोजी पंतप्रधान मोदी यांनी सुरू केलेली पहिली जनजागृती मोहीम, स्वच्छता मोहिमेने चार प्राथमिक उद्दिष्टे साध्य केली आहेत. काही महिन्यांतच पंतप्रधानांनी स्वच्छता मोहिमेचे जन चळवळीत रूपांतर केले, असे केंद्रीय मंत्री म्हणाले.
डॉ जितेंद्र सिंह यांनी सर्व नागरिकांना, विशेषतः प्रसारमाध्यमांना या संदर्भात जनजागृती करण्यासाठी एकत्र येण्याचे आवाहन केले.
विशेष मोहीम 3.0 ही 15 सप्टेंबर ते 30 सप्टेंबर 2023 या कालावधीत पूर्वतयारीच्या टप्प्यात असेल.या कालावधीत, मंत्रालये/विभाग निवडलेल्या श्रेणींमधील प्रलंबित बाबी निश्चित करतील आणि मोहिम राबवण्यात येणाऱ्या ठिकाणे अंतिम करतील.
भारत सरकारने 2 ऑक्टोबर 2023 ते 31 ऑक्टोबर 2023 या कालावधीत स्वच्छता आणि सरकारी कार्यालयांमधील प्रलंबितता कमी करण्यावर भर देऊन विशेष मोहीम 3.0 ची घोषणा केली आहे.विशेष मोहीम 3.0 मंत्रालये/विभाग आणि त्यांच्या संलग्न/अधिनस्त कार्यालयांव्यतिरिक्त सेवा वितरणासाठी जबाबदार असलेल्या किंवा सार्वजनिक इंटरफेस असलेल्या क्षेत्रीय /दूर ठिकाणी असलेल्या कार्यालयांवर लक्ष केंद्रित करेल. प्रशासकीय सुधारणा आणि सार्वजनिक तक्रार विभाग  हा विशेष मोहीम 3.0 च्या अंमलबजावणीसाठी नोडल विभाग आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
आरोग्य आणि कुटुंब कल्याण मंत्रालय
कोविड-19 लसीकरण दिवस 101
आज संध्याकाळी 8 वाजेपर्यंत 31 लाखांपेक्षा अधिक जणांना लसीकरणाच्या मात्रा; आतापर्यंत देशात 14.50 कोटी लसींच्या मात्रा देणे पूर्ण
नवी दिल्ली, 26 एप्रिल 2021
देशभरात सुरु असलेल्या लसीकरण मोहीमेअंतर्गत आज दिलेल्या लसीच्या मात्रांनंतर 14.5 कोटी लसीच्या मात्रा देण्याचे काम झाले आहे. आज रात्री आठ वाजेपर्यंत 31 लाखपेक्षा अधिक लाभार्थ्यांना लसींच्या मात्रा देण्यात आल्या.
आठ वाजेपर्यंतच्या प्राथमिक आकडेवारीनुसार, आजपर्यंत एकूण 14,50,85,911 लाख लाभार्थ्यांना लस देण्यात आली आहे.
यात, 93,23,439 आरोग्य कर्मचाऱ्यांना पहिली मात्रा आणि 60,59,065 आरोग्य कर्मचाऱ्यांना दुसरी मात्रा देण्यात आली आहे. पहिल्या फळीत काम करणाऱ्या कोरोना योध्यांपैकी 1,21,00,254 जणांना पहिली मात्रा, तर 64,11,024 जणांना दुसरी मात्रा देण्यात आली आहे. 45 ते 60 वर्षे वयोगटातील 4,92,77,949 लाभार्थ्यांना पहिली मात्रा आणि 26,78,151 लाभार्थ्यांना दुसरी मात्रा देण्यात आली आहे. 60 वर्षांपेक्षा अधिक वय असलेल्या 5,05,37,922 लाभार्थ्यांना पहिली मात्रा आणि 86,98,107 लाभार्थ्यांना दुसरी मात्रा देण्यात आली आहे.
|
|
HCWs
|
|
FLWs
|
|
Age Group 45-60 years
|
|
Above 60 Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
93,23,439
|
|
60,59,065
|
|
1,21,00,254
|
|
64,11,024
|
|
4,92,77,949
|
|
26,78,151
|
|
5,05,37,922
|
|
86,98,107
|
|
12,12,39,564
|
|
2,38,46,347
आज, देशव्यापी लसीकरण मोहिमेच्या 10 व्या दिवशी रात्री आठ वाजेपर्यंत एकूण 31,74,688 लसींच्या मात्रा देण्यात आल्या. यापैकी, 19,73,778 लाभार्थ्यांना पहिली मात्रा आणि 12,00,910 लाभार्थ्यांना दुसरी मात्रा देण्यात आल्याचे प्राथमिक आकडेवारीत म्हटले आहे. रात्री उशिरापर्यंत अंतिम आकडेवारी मिळू शकेल.
|
|
Date: 26th April 2021 
|
|
HCWs
|
|
FLWs
|
|
Age Group 45-60 ears
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
25,347
|
|
50,829
|
|
1,13,062
|
|
1,00,751
|
|
11,69,656
|
|
2,74,518
|
|
6,65,713
|
|
7,74,812
|
|
19,73,778
|
|
12,00,910M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
माहिती आणि प्रसारण मंत्रालय
शिक्षणासाठी सहा तासांचा प्रवास, मात्र तो उपयुक्त असल्याचा त्यांना विश्वास होता : ग्रीन ब्लॅकबेरीचे संचालक पृथ्वीराज दास गुप्ता
पणजी, 20 जानेवारी 2021
“शाळेत जाण्यासाठी त्यांना आधी चालत जावे लागत होते, नंतर बोट वल्हवून पुढे आणखी काही वाहने घ्यावी लागत होती. म्हणजे शिक्षणासाठी त्यांना 6 तासांचा प्रवास करावा लागत होता. शाळांमध्ये आम्हाला आढळले की फक्त एकच खोली होती आणि प्रत्येक बाक हा एक वर्ग होता. तरीही, जे काही ज्ञान आहे आणि ज्यांना शिक्षणाचे महत्त्व माहित आहे अशा मुलांना व प्रौढांना भेटणे हे प्रेरणादायी होते. तिथे आम्हाला जाणवले की हे पुढे न्यायला हवे . त्याच आशा आणि उत्कटतेने ही कथा समोर आली. ” अशा शब्दात 51 व्या इफ्फीतील ग्रीन ब्लॅकबेरी या इंडियन पॅनोरमा नॉन फीचर फिल्मचा प्रवास दिग्दर्शक पृथ्वीराज दास गुप्ता यांनी उलगडून दाखवला. ते आज 20 जानेवारी 2021 रोजी गोव्यातील पणजी येथील महोत्सवाच्या ठिकाणी पत्रकार परिषदेत बोलत होते. लेखक आणि दिग्दर्शक म्हणून ग्रीन ब्लॅकबेरी हा त्यांचा दुसरा चित्रपट आहे.
ते ईशान्य भारतातील दुर्गम खेड्यातील मुलांविषयी बोलत होते, ज्यांची कथा या चित्रपटात मांडण्यात आली आहे. "ईशान्य भारतातील दुर्गम खेड्यांमध्ये मुलांना शिक्षण घेण्यासाठी करावा लागलेला संघर्ष आणि अडथळे आणि त्यावर त्यांनी केलेली मात या चित्रपटातून दाखवण्याचा प्रयत्न केला आहे ." असे ते म्हणाले.
पृथ्वीराज यांच्या म्हणण्यानुसार, निशु आणि निमा ही चित्रपटातील मुख्य पात्र वास्तविक जीवनातील व्यक्तिरेखेतून प्रेरणा घेऊन साकारण्यात आली आहेत. “ईशान्येकडील नयनरम्य खेड्यांच्या पार्श्वभूमीवर चित्रित हा चित्रपट उच्च शिक्षणाची आवड असूनही निसर्ग या मुलांसाठी कसा खलनायक बनला हे दर्शविण्याचा प्रयत्न आहे. इतर अनेक सत्य घटनांमधून प्रेरणा मिळालेली ही खरी गोष्ट आहे.”
मुलांचा संघर्ष आणि शाळांमध्ये शिक्षकांच्या अनुपस्थितीबाबत विचारले असता, पृथ्वीराज म्हणाले की या भागांमधील शाळा बर्याचदा अशा ठिकाणी स्थापन केल्या जातात जिथे पोहचणे लोकांना अवघड आहे. “ पाया आधीच रचण्यात आला आहे. तेथील लोकांना शिक्षणाचे महत्त्व माहित आहे आणि बदल हळूहळू घडून येतील. ” अशी आशा त्यांनी व्यक्त केली.
हा चित्रपट बहुभाषिक आहे कारण नेपाळी, बंगाली आणि रिआंग या ईशान्य प्रदेशातील काही आदिवासींची भाषा यात वापरली आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 71
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.66  कोटी लसमात्रा देण्यात आल्या आहेत.
गेल्या 24 तासात 9,981 मात्रा देण्यात आल्या.
भारतातील उपचाराधीन रुग्णांची संख्या सध्या 16,354 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.77% आहे.
गेल्या 24 तासात 1,840 रुग्ण बरे झाले, त्यामुळे बरे झालेल्यांची एकूण संख्या वाढून 4,41,71,551 वर पोहचली.
गेल्या 24 तासात 2,994 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.16 कोटी चाचण्या करण्यात आल्या. गेल्या 24 तासात 1,43,364 चाचण्या करण्यात आल्या.
भारतीय निवडणूक आयोग
मतदार जागृतीबाबत निवडणूक आयोगाकडून रेडिओ जॉकींसाठी कार्यशाळा
नवी दिल्ली, 22 जानेवारी 2019
भारतीय निवडणूक आयोगाने आकाशवाणीसह विविध खासगी एफएम वाहिन्यांमधल्या रेडिओ जॉकींसाठी कार्यशाळा आयोजित केली होती. आघाडीच्या एफएम वाहिन्यांमधले एकूण 19 रेडिओ जॉकी या कार्यशाळेत सहभागी झाले होते.
कार्यशाळेत मतदार जागृतीसाठी आयोगाने हाती घेतलेल्या विविध उपक्रमांची माहिती देण्यात आली. एफएम रेडिओ हे एक महत्वाचे माध्यम असल्याच्या पार्श्वभूमीवर रेडिओ जॉकींना निवडणूक प्रक्रिया समजावून सांगण्यात आली, जेणेकरुन ते ही माहिती लोकांपर्यंत पोहोचवतील.
B.Gokhale/S.Kakade/D. Rane
(Visitor Counter : 94
वाणिज्य आणि उदयोग मंत्रालय
घाऊक किंमतीवर आधारित निर्देशांक  जुलै 2019 चा आढावा
(नवी दिल्ली, 14 ऑगस्ट 2019
जुलै 2019 मध्ये घाऊक किंमतीवर आधारित निर्देशांकात 0.2 टक्के घट होऊन तो 121.2 इतका राहिला. जूनमध्ये तो 121.5 होता.
चलनवाढ
जुलै 2019 मध्ये घाऊक किंमत निर्देशांकावर आधारित चलनवाढीचा दर 1.08 टक्के राहिला. जून 2019 मध्ये तो 2.02 टक्के तर जुलै 2018 मध्ये 5.27 टक्के होता.
प्रमुख वस्तू गटांचा निर्देशांक पुढीलप्रमाणे :-
प्राथमिक वस्तू
या प्रमुख गटाच्या निर्देशांकात 0.5 टक्क्याने वाढ होऊन तो 142.1 इतका राहिला. अन्नधान्य वस्तू गटाचा निर्देशांक 1.3 टक्के वाढून 153.7 इतका झाला. तर बिगर-अन्नधान्य गटाचा निर्देशांक 0.1 टक्के वाढून 128.8 इतका झाला. ‘खनिजे’ गटाचा निर्देशांक 2.9 टक्के कमी होऊन 153.4 इतका राहिला. ‘क्रूड पेट्रोलियम आणि नैसर्गिक वायू’ गटाचा निर्देशांक 6.1 टक्के कमी होऊन 86.9 इतका राहिला.
इंधन आणि वीज
या प्रमुख गटाच्या निर्देशांकात 1.5 टक्के घसरण होऊन तो 100.6 इतका राहिला. ‘वीज’ गटाच्या निर्देशांकात 0.9 टक्के वाढ होऊन तो 108.3 इतका राहिला.
उत्पादिन वस्तू
या प्रमुख गटाच्या निर्देशांकात 0.3 टक्क्याने घट होऊन तो 118.1 इतका राहिला.
S.Tupe/S.Kane/P.Kor
राष्ट्रपती कार्यालय
राष्ट्रपतींच्या हस्ते राष्ट्रीय क्रीडा आणि साहस पुरस्कार प्रदान
नवी दिल्ली, 29 ऑगस्ट 2019
राष्ट्रीय क्रीडा दिनानिमित्त राष्ट्रपती भवनात आज  झालेल्या कार्यक्रमात राष्ट्रपती राम नाथ कोविंद यांनी राष्ट्रीय क्रीडा आणि साहस पुरस्कार प्रदान केले.
पुरस्कारांबाबत अधिक माहितीसाठी
येथे क्लिक करा
R.Tidke/S.Kakade/D.Rane
(Visitor Counter : 95
युवा व्यवहार आणि क्रीडा मंत्रालय
जागतिक मंत्रीस्तरीय मंचावर राष्ट्रकुल परिषदेच्या सरचिटणीसांकडून भारताच्या “फिट इंडिया’ अभियानाचे कौतुक; आरोग्यविषयक जनजागृतीमुळे कोरोनाच्या काळात भारतीयांची प्रतिकारशक्ती वाढवण्यात मदत- किरेन रीजीजू
नवी दिल्ली, 24 जुलै 2020
राष्ट्रकूल परिषदेच्या सदस्य राष्ट्रांच्या मंत्रीस्तरीय आभासी बैठकीत केंद्रीय युवक व्यवहार आणि क्रीडा मंत्री किरेन रीजीजू सहभागी झाले होते. कोविड-19 नंतरच्या काळात, क्रीडा स्पर्धा पुन्हा सुरु करण्याबाबत भारताची भूमिका आणि कोविडनंतर एक एकत्रित धोरण निर्माण करण्यात भारताचे योगदान, याविषयी त्यांनी या बैठकीत माहिती दिली.
“राष्ट्रकुलचे सदस्य देश म्हणून आपल्या सर्वांना सध्याच्या काळात एकजूट राखणे अत्यंत महत्वाचे आहे. सर्व सदस्य देशांसोबत इथे आपले विचार मांडताना मला विशेष आनंद होत आहे. विविध देशांच्या मंत्र्यांनी या मंचावर व्यक्त केलेले मुद्दे, भारताने मांडलेल्या मुद्यांसारखे आहेत. मात्र त्याशिवाय या काळात आम्ही जे शिकलो आणि जे मिळवले अशा काही गोष्टी आपल्यासामोर मांडण्याची माझी इच्छा आहे.”
या साथीच्या आजाराच्या काळात, नागरिक निरोगी राहण्याचे महत्व अधोरेखित करत किरेन रीजीजू म्हणाले की, “ भारताने गेल्या वर्षी राबवलेल्या फिट इंडिया अभियानाचा आम्हाला कोविडच्या संकटात अतिशय उपयोग झाला. कारण या आजारात निरोगी आणि रोगप्रतिकारशक्ती मजबूत असण्याला अत्यंत महत्व आहे. या अभियानामुळे, भारतात सुदृढ आणि निरामय आयुष्याविषयी ऑनलाईन कार्यक्रमांच्या माध्यमातून उत्तम जनजागृती करण्यात आली. तज्ञांनी आरोग्य, पोषक आहार, व्यायाम याविषयी सल्ला आणि मार्गदर्शन केले, ज्याचा सर्व वयातील नागरिकांना खूप लाभ झाला.”
राष्ट्रकुल संघटनेच्या सरचिटणीस पॅट्रीशिया स्कॉटलंड क्यूसी यांनीही या बैठकीत भारताच्या या अभिनव उपक्रमाचे कौतुक केले.
कोविडच्या काळातही भारतात अॅथलिटस साठी प्रशिक्षण आणि प्रशिक्षकांची कौशल्ये विकसित करण्यासाठीचे ऑनलाईन अभ्यासक्रम सुरु असल्याचे त्यांनी सांगितले. यात हजारो खेळाडू आणि प्रशिक्षक सहभागी झाले आहेत, असेही ते म्हणाले.
मात्र टाळेबंदीच्या दुसऱ्या टप्प्यात, मैदानावरील प्रशिक्षण आणि क्रीडा उपक्रम सुरु करण्यावर सरकारचा भर असेल, असे रीजीजू म्हणाले. सरकारने कठोर निर्बंध घालून मार्गदर्शक सूचनांसह काही क्रीडा उपक्रमांना परवनागी दिली आहे,असे त्यांनी सांगितले. ऑलिम्पिक आणि इतर काही खेळाडूंचे प्रशिक्षण देखील विशेष शिबिरांमध्ये अलीकडेच सुरु झाले आहे असेही ते म्हणाले. सर्व राज्यात हळूहळू क्रीडा उपक्रम सुरु केले जातील अशी माहिती त्यांनी दिली. भारतात येत्या सप्टेंबर किंवा ऑक्टोबरपासून क्रीडा कार्यक्रम सुरु होऊ शकतील अशी आशा त्यांनी यावेळी व्यक्त केली.
कोविड-19 च्या काळात युवक व्यवहार मंत्रालयाच्या अखत्यारीतील विविध युवा संघटनांच्या युवा स्वयंसेवकानी केलेल्या मदत आणि सेवाकार्याचीही त्यांनी माहिती दिली.
राष्ट्रकुल संघटनेच्या सदस्य देशांनी दाखवलेल्या एकात्मभावनेचे त्यांनी कौतुक केले. 2022 च्या राष्ट्रकुल क्रीडा स्पर्धांमध्ये नेमबाजी आणि तिरंदाजीचे काही प्रकार समाविष्ट करण्याची भारताची विनंती मान्य केल्याबद्दल त्यांनी संघटनेचे आभार मानले.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
वाणिज्य आणि उदयोग मंत्रालय
कृत्रिम जैव अवयवाबाबत विशाखापट्टणम्मध्ये कार्यशाळा
नवी दिल्ली, 15 मे 2019
भारत-ऑस्ट्रेलिया सहकार्य मजबूत करण्यासाठी आणि दोन्ही देशात थ्री-डी प्रिटींग उद्योगाच्या विकासासाठी आंध्र प्रदेश मेडीकल टेकझोनने विशाखापट्टणम् येथे जैव अवयव प्रिटींगबाबत एकदिवसीय कार्यशाळा आयोजित केली.
या संदर्भात केवळ संशोधनच नव्हे तर मोठ्या प्राण्यांवर त्यासंदर्भात चिकित्सविषयक चाचण्या करण्याची सुविधा उपलब्ध करण्यावरही या कार्यशाळेत भर देण्यात आली. थ्री-डी प्रिंटेड जैव अवयवांचा उपयोग यामध्ये कॉस्मेटिक सर्जनची भूमिका आणि सहयोग यांच्या गरजेवरही भाष्य करण्यात आले.
N.Sapre/N.Chitale/P.Malandkar
(Visitor Counter : 132
आरोग्य आणि कुटुंब कल्याण मंत्रालय
राज्ये/केंद्रशासित प्रदेशांमधील कोविड -19 प्रतिबंधक लस उपलब्धतेबाबत अद्ययावत माहिती
राज्ये /केंद्रशासित प्रदेशांना आतापर्यंत लसीच्या 65 कोटींहून अधिक मात्रांचा पुरवठा
राज्ये/केंद्रशासित प्रदेशांमध्ये अद्यापही न वापरलेल्या 4.36 कोटींहून अधिक लसीच्या मात्रा शिल्लक,1.20 कोटींहून अधिक मात्रांचा पुरवठा करण्याची प्रक्रिया सुरु
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड -19 प्रतिबंधक लसीकरणाच्या सार्वत्रिकीकरणाच्या नवीन टप्प्याला 21 जुन,2021 पासून सुरुवात झाली. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या आणि लसींची पुरवठा साखळी सुनियोजित करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, केंद्र सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे .
|
|
VACCINE DOSES
|
|

|
|
SUPPLIED
|
|
65,00,99,080
|
|
PIPELINE
|
|
1,20,95,700
|
|
BALANCE AVAILABLE
|
|
4,36,81,760
केंद्र सरकारद्वारे  आणि थेट राज्यांकडून खरेदीच्या मार्गाने राज्ये आणि केंद्रशासित प्रदेशांना आतापर्यंत लसीच्या एकूण 65 कोटींहून अधिक  मात्रांचा पुरवठा केला आहे. लसींच्या आणखी 1.20 कोटींहून अधिक  मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेशांकडे अद्यापही कोविड प्रतिबंधक लसीच्या न वापरलेल्या 4.36 कोटींहून अधिक  मात्रा अजूनही शिल्लक असून लसीकरणासाठी त्या उपलब्ध आहेत.
संरक्षण मंत्रालय
युद्ध/लष्करी कारवाईच्या दस्तऐवज इतिहासाचे जतन, संकलन करुन ती सार्वजनिक करण्याच्या धोरणाला संरक्षण मंत्री राजनाथ सिंह यांची मंजुरी
युद्ध/लष्करी कारवाईच्या इतिहासाचे संकलन करण्याचे काम पाच वर्षात पूर्ण होणार
सर्व दस्तऐवज टप्प्याटप्याने सार्वजनिक करण्याचे काम 25 वर्षात पूर्ण होणार
नवी दिल्ली, 12 जून 2021
देशातील युद्ध आणि इतर लष्करी कारवायांच्या दत्तऐवजांचे जतन, संकलन करुन ते सार्वजनिक करण्याच्या धोरणाला आज संरक्षण मंत्री राजनाथ सिंह यांनी मंजुरी दिली. संरक्षण मंत्रालय या सर्व दत्तऐवजांचे संकलन करुन ते सार्वजनिक/प्रकाशित करणार आहे. संरक्षण मंत्रालयाच्या अखत्यारीतील प्रत्येक संस्था/संघटना जसे की विविध सेवा, एकात्मिक संरक्षण कर्मचारी, आसाम रायफल्स आणि भारतीय तटरक्षक दल अशा सर्व संघटना त्यांच्याकडे असलेले दस्तऐवज, ज्यात युद्धविषयक डायऱ्या, कारवाईची पत्रे, यांचाही समावेश असेल, अशी सर्व कागदपत्रे संरक्षण मंत्रालयाच्या इतिहास विभागाकडे हस्तांतरित करतील. तिथे त्यांचे नीट संकलन जतन केले जाईल.
या दस्तऐवजांना सार्वजनिक करण्याची जबाबदारी, सार्वजनिक दस्तऐवज कायदा, 1993 आणि सार्वजनिक दस्तऐवज नियमावली 1997 नुसार, तसेच त्यात वेळोवेळी झालेल्या सुधारणांनुसार, ही जबाबदारी संबंधित संस्था/ संघटनांची असेल. या धोरणानुसार, हे दस्तऐवज क्रमाक्रमाने 25 वर्षात सार्वजनिक करायचे आहेत. 25 वर्षांपेक्षा अधिक काळ जुने असलेल्या दस्तऐवजांचे परीक्षण पुरातत्व विभागाचे तज्ञ करतील आणि युद्ध/ लष्करी कारवाईच्या इतिहासाचे संकलन झाल्यावर ते दस्तऐवज भारतीय पुरातत्व विभागाकडे हस्तांतरीत केले जातील.
या सर्व दस्तऐवजांचे संकलन करतांना विविध परवानग्या घेण्याची तसेच युद्धाचा इतिहास प्रकाशित/सार्वजनिक करण्याची जबाबदारी इतिहास विभागाची असेल. या धोरणानुसार, युद्ध/लष्करी कारवायांच्या इतिहासाचे संकलन करण्याच्या कामासाठी एक समिती स्थापन केली जाईल. या समितीचे नेतृत्व संरक्षण मंत्रालयाचे सह सचिव करतील. तसेच या समितीत, विविध लष्करी दले. परराष्ट्र मंत्रालय, गृहमंत्रालय आणि इतर संघटनांचे प्रतिनिधी आणि  लष्करी इतिहासाचे अभ्यासक असतील.
युद्ध/लष्करी कारवायांच्या इतिहासाचे संकलन आणि प्रकाशन करण्यासाठीचा कालावधी देखील या धोरणात निश्चित करण्यात आला आहे. वर उल्लेख केलेली समिती, युद्ध/लष्करी कारवायांच्या इतिहासाचे संकलन केल्यानंतर दोन वर्षांच्या आत स्थापन केली जावी, त्यानंतर, दस्तऐवज संग्रहित करणे आणि त्यांचे संकलन करण्याची प्रक्रिया तीन वर्षात पूर्ण करुन ती संबंधितांना वितरीत केली जावी.
के सुब्रम्ह्रणयम यांच्या नेतृत्वाखालील कारगिल आढावा समिती आणि एन एन वोहरा समितीने, युद्ध आणि लष्करी कारवायांचा इतिहास लिहिण्यासाठी, या विषयाशी सबंधित दस्तऐवज सार्वजनिक करण्याची शिफारस केली होती. ज्यानुसार, आधीच्या युद्धांमध्ये झालेल्या चुका किंवा त्रुटी समजून घेत भविष्यात त्यात सुधारणा करता येतील. कारगिल युद्धानंतर, राष्ट्रीय सुरक्षेविषयक मंत्रीगटाने देखील, अधिकृत युद्ध इतिहास उपलब्ध करण्याविषयीची उपयुक्तता असण्याबद्दल शिफारस केली होती.
युद्धाचा इतिहास वेळोवेळी प्रसिद्ध झाल्यास, त्यातून लोकांनाही सर्व घटनांची अचूक माहिती मिळू शकेल, त्याच्या अभ्यासकांना देखील संशोधनाचे साहित्य उपलब्ध होईल, जेणेकरुन युद्धाची सबंधित अफवांचे निराकरण होऊ शकेल.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
पंतप्रधान कार्यालय
राष्ट्रकुल स्पर्धा 2022 मध्ये कांस्य पदक जिंकल्याबद्दल पंतप्रधानांनी श्रीकांत किदांबीचे केले अभिनंदन
राष्ट्रकुल स्पर्धेतील चौथे पदक श्रीकांतच्या कौशल्य आणि सातत्याचे प्रतिक : पंतप्रधान
पंतप्रधान नरेंद्र मोदी यांनी श्रीकांत किदांबीचे राष्ट्रकुल स्पर्धा 2022 मध्ये कांस्य पदक जिंकल्याबद्दल अभिनंदन केले आहे. श्रीकांत किदांबीच्या राष्ट्रकुल स्पर्धेतील चौथ्या पदकाबद्दलही पंतप्रधानांनी आनंद व्यक्त केला.
या संदर्भात पंतप्रधानांनी ट्विट केले की;
"भारतीय बॅडमिंटनच्या दिग्गजांपैकी एक, श्रीकांत किदांबीने त्याच्या राष्ट्रकुल स्पर्धेतील वैयक्तिक सामन्यात कांस्यपदक जिंकले. राष्ट्रकुल स्पर्धेतील त्याचे हे चौथे पदक त्याचे कौशल्य आणि सातत्य दर्शवणारे आहे.त्याचे अभिनंदन. तो नवोदित खेळाडूंना प्रेरणा देत राहो आणि भारताला आणखी अभिमान वाटावा अशी कामगिरी करत राहो. #Cheer4India"
(Jaydevi PS/GD/CY
संरक्षण मंत्रालय
पुणे येथील ‘सदर्न कमांड’ मुख्यालयामध्ये आर्थिक नियोजन परिषद
पुणे, 20 सप्टेंबर 2023
पुणे येथील ‘सदर्न कमांड’ च्या मुख्यालयाने 20 सप्टेंबर 2023 रोजी आर्थिक नियोजनावर एका समन्वय परिषदेचे आयोजन केले होते. अशा प्रकारच्या पहिल्याच परिषदेने सैन्य आणि संरक्षण लेखा विभाग पीसीएसडीए, सीएसडीए आणि कमांडच्या आयएफए च्या अधिकार्यांना समान संघटनात्मक हितसंबंधांच्या दिशेने एकत्रितपणे वाटचाल करण्यासाठी एक समान व्यासपीठ प्रदान केले.
यावेळी बोलताना सदर्न कमांडचे लेफ्टनंट जनरल ए के सिंग, यांनी डॉ. आर.एस. चव्हाण  यांच्या नेतृत्वाखालील डीएडी चमूच्या कोणत्याही स्वार्थाशिवाय समर्पण आणि कठोर परिश्रमाबद्दल प्रशंसा केली. राष्ट्राचे रक्षण करण्यासाठी आवश्यक असलेली संसाधने संरक्षण दलांकडे आहेत याची त्यांनी ग्वाही दिली.
तंत्रज्ञान आत्मसात केल्याने सर्व प्रक्रिया सुव्यवस्थित होऊ शकतात, त्रुटी कमी होऊ शकतात आणि आर्थिक क्रियान्वयनात ‘रीअल-टाइम’ अंतर्दृष्टी प्रदान केली जाऊ शकते, यावर त्यांनी प्रकाश टाकला. यावेळी त्यांनी सदर्न कमांडने लष्कराच्या आपल्या कक्षेमध्ये प्रगतीसाठी हाती घेतलेल्या आर्थिक सुधारणांच्या अनेक उपक्रमांची यादी केली, ज्यामध्ये संस्थे अंतर्गत विकसित खरेदीसाठी सॉफ्टवेअरचा प्रभावी वापर,’ PrAS’ यांचा समावेश होता.
उच्च नैतिक मानकांचे पालन करण्यात कोणत्याही प्रकारची तडजोड अशक्य असून आपण सदैव राष्ट्राचे हित सर्वांसमोर ठेवून कार्य केले पाहिजे, असे त्यांनी सांगितले. सर्व संबंधित मंडळी यापुढेही सन्मानाने आणि कोणत्याही भेदभावाशिवाय संस्थेची सेवा करत राहतील, असा विश्वास त्यांनी व्यक्त केला.PIB Pune | S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
आरोग्य आणि कुटुंब कल्याण मंत्रालय
कोविड- 19 बाबत अद्ययावत माहिती
राष्ट्रव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 48 कोटी 93 लाख मात्रा देण्यात आल्या आहेत.
आतापर्यंत देशात एकूण 3,09,74,748 रुग्ण कोरोनामुक्त झाले आहेत.
रोगमुक्तीचा दर सध्या 97.37% आहे
गेल्या 24 तासांत 41,726 रुग्ण कोरोनामुक्त झाले
भारतात गेल्या 24 तासांत 42,982 नव्या कोरोना बाधितांची नोंद झाली.
देशात सध्या 4,11,076 कोविड सक्रीय रुग्ण आहेत
सध्याच्या कोविड सक्रीय रुग्णांची संख्या एकूण कोविड बाधित रुग्णसंख्येच्या 1.29% आहे
साप्ताहिक पॉझिटीव्हिटी दर 5% पेक्षा कमीच राहिला असून सध्या हा दर 2.37% आहे
दैनंदिन पॉझिटीव्हिटी दर सध्या 2.58% इतका असून गेले दहा दिवस तो 3% पेक्षा कमी राहिला आहे.
कोविड संसर्ग तपासणीच्या चाचण्या करण्याच्या क्षमतेत लक्षणीय वाढ - आतापर्यंत एकूण 47 कोटी 48 लाख चाचण्या करण्यात आल्या.
वाणिज्य आणि उदयोग मंत्रालय
भारत-संयुक्त अरब अमिरात यांच्यातील व्यापक आर्थिक भागीदारी करारासंबंधीच्या संयुक्त समितीची पहिली यशस्वी बैठक
वर्ष 2030 पर्यंत बिगर-पेट्रोलियम उत्पादनांच्या व्यापारात दुपटीहून अधिक वाढ करून ही उलाढाल 100 अब्ज अमेरिकी डॉलर्सपर्यंत नेण्याबाबत उभय देशांची सहमती
भारत आणि संयुक्त अरब अमिरात यांच्यातील द्विपक्षीय व्यापारातून होणारा प्राथमिक लाभ 16.5% पर्यंत वाढला आहे यावर केंद्रीय मंत्री गोयल यांनी दिला भर
नवी दिल्ली, 12 जून 2023
भारत आणि संयुक्त अरब अमिरात  यांच्यातील व्यापक आर्थिक भागीदारी करारासंबंधीच्या  संयुक्त समितीची पहिली बैठक यशस्वीरित्या पार पडली. दोन्ही देशांच्या प्रतिनिधींनी या कराराच्या अंमलबजावणीविषयीच्या विविध मुद्द्यांवर चर्चा केली. तसेच दोन्ही देशांतील व्यापारी संस्थांकडून या कराराची अंमलबजावणी किंवा त्याचा वापर यात अडथळा निर्माण करू शकेल अशा कोणत्याही बाबीवर तोडगा शोधण्याबाबत दोन्ही देशांचे एकमत झाले. सेवा क्षेत्रातील व्यापारासंबंधी कार्य करणारी एक नवी उपसमिती स्थापन करण्याबाबत तसेच अधिक उत्तम आर्थिक नातेसंबंध प्रस्थापित करण्यासाठी तसेच अधिकाधिक प्रमाणात सीईपीएचे लाभ मिळवण्यासाठी एमएसएमई आणि स्टार्ट अप उद्योग या क्षेत्रांवर अधिक लक्ष केंद्रित करण्याबाबत देखील दोन्ही देशांनी सहमती दर्शवली.
संयुक्त अरब अमिरात सरकारच्या परदेश व्यापार विभागातील राज्यमंत्री डॉ.थानी बिन अहमद अल झेयुदी यांच्या अध्यक्षतेखाली युएई सरकारमधील वरिष्ठ अधिकारी तसेच यूएईमधील व्यापारी समुदायातील प्रतिनिधी यांचा समावेश असलेले उच्च स्तरिय शिष्टमंडळ 11 आणि 12 जून 2023 या काळात भारत दौऱ्यावर आले होते. भारत आणि यूएई यांच्यातील व्यापक आर्थिक भागीदारी करारासंबंधीच्या संयुक्त समितीच्या पहिल्या बैठकीत सहमती झालेल्या मुद्द्यांच्या मसुद्यावर आज केंद्रीय मंत्र्यांच्या उपस्थितीत दोन्ही देशांच्या प्रतिनिधींनी स्वाक्षरी केल्या.
यानंतर झालेल्या संयुक्त पत्रकार परिषदेत बैठकीतील सफल वाटाघाटी आणि संयुक्त समितीच्या यशस्वी समारोपाविषयी माध्यम प्रतिनिधींना माहिती देण्यात आली. पत्रकार परिषदेमध्ये माहिती देताना, केंद्रीय मंत्री पीयूष गोयल म्हणाले की, भारत आणि यूएई या दोन्ही देशांनी सध्या 48 अब्ज अमेरिकी डॉलर्सच्या बिगर-पेट्रोलियम उत्पादनांच्या व्यापारात दुपटीहून अधिक वाढ करून वर्ष 2030 पर्यंत ही उलाढाल 100 अब्ज अमेरिकी डॉलर्सपर्यंत नेण्याचे उद्दिष्ट निश्चित करण्याला मंजुरी दिली आहे.
केंद्रीय मंत्री गोयल म्हणाले की भारतातून यूएईला होणाऱ्या निर्यातीने देखील वर्ष 2022-23 मध्ये 12% ची उल्लेखनीय वाढ नोंदवली असून ही निर्यात 31.6 अब्ज डॉलर्स वर पोहोचली आहे. निर्यातीमधील वाढीचा हा कल कायम राखत दोन्ही देशांनी नवनव्या क्षेत्रात द्विपक्षीय संबंध प्रस्थापित करावेत अशी सूचना त्यांनी यावेळी केली.
दोन्ही देशांतील जनतेचा विकास, समृद्धी आणि कल्याणासाठी आपले सरकार आणि आपले मंत्रालय परस्पर विश्वास, सहकार्य आणि सहयोगी संबंध यांच्या याच प्रेरणेसह भारतीय बाजूकडून सखोलपणे प्रयत्न करण्यासाठी वचनबद्ध आहे याची केंद्रीय मंत्री गोयल यांनी पुन्हा एकदा ग्वाही दिली.
स्वागतपर भाषणात केंद्रीय वाणिज्य सचिव सुनील बर्थवाल म्हणाले की, युएईच्या शिष्टमंडळाच्या या भारत भेटीमुळे दोन्ही देशांमधील आर्थिक संबंधांचे महत्त्व अधोरेखित झाले आहे.
भारत तसेच यूएईमधील व्यापारी समुदायांचे प्रतिनिधी आणि दोन्ही सरकारांमधील वरिष्ठ अधिकारी, दोन्ही देशांच्या व्यापारी संस्थांच्या दरम्यान झालेल्या या कार्यक्रमाला उपस्थित होते.
S.Bedekar/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95